Document ID: 31980D0828

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Αυγούστου 1980 περί απορρίψεως του χαρακτηρισμού ως επιστημονικής συσκευής με την ονομασία "Conviron-Plant Growth Cabinet, model E 8VH", "Conviron-Chemical Drier, model CD 50" και "Conviron-Camless Solid State Programmer, model CP-240 TH"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε με τον κανονισμό (ΕΟΚ) αριθ. 1027/79(2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,
Εκτιμώντας:
ότι, με επιστολή της 4ης Μαρτίου 1980, η βρετανική κυβέρνηση ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 προς το σκοπό του χαρακτηρισμού των συσκευών με την ονομασία "Conviron-Plant Growth Cabinet, model E 8VH", "Conviron-Chemical Drier, model CD 50", και "Conviron Camless Solid State Programmer, model CP-240 TH", προοριζομένων να χρησιμοποιούνται στον τομέα της αναπτύξεως των φυτών εντός συνθηκών ελεγχομένου περιβάλλοντος, ως επιστημονικών συσκευών, ή μη και, σε περίπτωση καταφατικής απαντήσεως, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελούμενη από εκπροσώπους όλων των Κρατών Μελών, συνήλθε στις 9 Ιουλίου 1980, στα πλαίσια της Επιτροπής Τελωνειακών Ατελειών, προς το σκοπό της εξετάσεως της προκειμένης περιπτώσεως-
ότι από την εξέταση αυτή προέκυψε ότι οι εν λόγω συσκευές είναι αντιστοίχως καλλιεργητικός θάλαμος, χημικόν ξηραντήριον και ηλεκτρονικός προγραμματιστής- ότι δεν διαθέτουν τα αντικειμενικά χαρακτηριστικά που να τις καθιστούν ειδικά κατάλληλες για την επιστημονική έρευνα- ότι η χρησιμοποίηση που γίνεται των εν λόγω συσκευών στην προκειμένη περίπτωση δεν θα ηδύνατο αυτή μόνη να τους προσδώσει τον χαρακτήρα επιστημονικών συσκευών- ότι δεν δύνανται συνεπώς να θεωρούνται ως επιστημονικές συσκευές
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι συσκευές με την ονομασία "Conviron-Plant Growth Cabinet, model E 8VH", "Conviron-Chemical Drier, model CD 50" και "Conviron-Camless Solid State Programmer, model CP-240 TH" δεν πρέπει να θεωρούνται ως επιστημονικές συσκευές.
Άρθρο 2
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, την 1η Αυγούστου 1980.

Labels: 3
1
6